Erin Cottage and B&B | LekkeSlaap
Erin Cottage and B&B is 'n bekoorlike huis op 'n kleinhoewe in Bergville, 'n prentjiemooi dorp in die noorde van die Drakensberg. Verblyf word in 'n losstaande kothuis en in 'n gastekamer in die hoofhuis gebied.
Die kothuis is in die tuin en bied privaatheid. Die slaapkamer het 'n dubbelbed en die en suite-badkamer het 'n bad, 'n stort en ondervloerse verhitting. Die kombuisie is met 'n yskas, stoof, oond, mikrogolf en 'n wasmasjien toegerus. Die sitarea het 'n slaapbank en 'n TV en lei na 'n stoep.
Die slaapkamer in die hoofhuis het 'n koningingrootte-bed en 'n instapkas en die en suite-badkamer het 'n spa-bad, 'n stort en ondervloerse verhitting. Die kamer in het ook gratis WiFi, 'n yskassie en 'n mikrogolf en lei na 'n privaat balkon.
Die Protea-kamer is ruim en het 'n koningingrootte-bed en 'n en suite-badkamer met 'n bad en stort. Die kamer het ook 'n slaapbank vir 'n ekstra gas en 'n sitarea en kombuisie met 'n yskas en mikrogolf.
Daar is ook 'n gemeenskaplike swembad, braai-area, tuin, en 'n sitarea in die hoofhuis.
Bergville is die ideale basis vanwaar gaste die Drakensberg kan verken. Daar is ook verskeie besienswaardighede, soos die Spionkopdam en -natuurreservaat, die Tugelawaterval, geskiedkundige besienswaardighede en 'n verskeidenheid natuurlike besienswaardighede.